

**ประกาศองค์การบริหารส่วนตำบลเขากระปุก**

**เรื่อง ประกาศเจตนารมณ์ “ลดรับ ลดให้ ลดใช้ถุงพลาสติก และงดใช้โฟม”**

...............................................

ตามจังหวัดเพชรบุรี ได้จัดทำแผนปฏิบัติการขยะมูลฝอยชุมชน “จังหวัดเพชรบุรีสะอาด”และขอหน่วยงานที่เกี่ยวข้องร่วมกันรณรงค์ประชาสัมพันธ์ให้ทุกภาคส่วน มีส่วนร่วมในการลดใช้วัสดุที่ผลิตขึ้นจากพลาสติก เนื่องจากจะเป็นขยะตกค้างที่ย่อยสลายได้ยาก ด้วยการใช้ถุงพลาสติกเท่าที่จำเป็น และกระตุ้นให้ผู้ซื้อสินค้านำถุงผ้ามาใช้ในการบรรจุสินค้า การให้ส่วนลดราคาสินค้าที่ลูกค้าไม่รับถุงพลาสติก โดยให้เร่งรัดการดำเนินการให้เกิดเป็นรูปธรรมโดยเร็ว และดำเนินการขับเคลื่อนแผนปฏิบัติการ “ประเทศไทยไร้ขยะ” โดยมีวัตถุประสงค์เพื่อลดปริมาณการใช้ถุงพลาสติกหูหิ้ว และกล่องโฟมในพื้นที่ตลาดสดทั่วประเทศ และเพื่อส่งเสริมการมีส่วนร่วมของหน่วยงานภาครัจฐ ในการแก้ไขปัญหาถุงพลาสติกหูหิ้วและกล่องโฟมในพื้นที่ นั้น

องค์การบริหารส่วนตำบลเขากระปุก จึงขอประกาศเจตนารมณ์ “ลดรับ ลดให้ ลดใช้ถุงพลาสติก

และงดใช้โฟม” เพื่อส่งเสริมการมีส่วนร่วม ลดปริมาณการใช้ถุงพลาสติกหูหิ้ว และกล่องโฟมในพื้นที่เป็นแนวทางปฏิบัติและค่านิยมสำหรับข้าราชการและบุคลากรขององค์กรให้ยึดถือ และปฏิบัติ จึงกำหนดแนวทางให้ส่วนราชการในสังกัดองค์การบริหารส่วนตำบลเขากระปุก ถือปฏิบัติและดำเนินการดังนี้

1. ลดรับ ลดใช้ถุงพลาสติก และงดใช้โฟมบรรจุอาหาร จัดเป็นหน่วยงานปลอด

ถุงพลาสติกและโฟม

2. รณรงค์ลดปริมาณมูลฝอยจากถุงพลาสติกและโฟมบรรจุอาหาร

3. ส่งเสริม สนับสนุนให้ใช้ภาชนะที่ทำจากธรรมชาติหรือผลิตภัณฑ์ที่ปลอดภัยต่อสุขภาพและ

ย่อยสลายได้ตามธรรมชาติ

4. ส่งเสริม สนับสนุนเผยแพร่ประชาสัมพันธ์ให้ร้านอาหารและแผงลอยจำหน่ายอาหารใน

พื้นที่รับผิดชอบ ลดให้ ลดใช้ถุงพลาสติก และงดใช้โฟม

จึงประกาศให้ทราบโดยทั่วกัน

ประกาศ ณ วันที่ 6 เดือน ตุลาคม พ.ศ. ๒๕63



(นายธีรพงษ์ เอี่ยมสะอาด)

นายกองค์การบริหารส่วนตำบลเขากระปุก